Μακαρόνια με ντομάτα, κάππαρη και ανθότυρο
Μια σπαγκετάδα να γλείφουμε τα δάχτυλά μας...
1 πακέτο μακαρόνια, 6 κουτ. σούπας ελαιόλαδο, 2-3 μέτριες ντομάτες ή 7-8 ντοματάκια από κονσέρβα, ψιλοκομμένα, 2 σκελίδες σκόρδου, λιωμένες, 2 κουτ. σούπας κάππαρη, ξαλμυρισμένη, 2 κουτ. σούπας ελιές Καλαμών, χωρίς τα κουκούτσια, ψιλοκομμένες, 2 κουτ. σούπας «φυλλαράκια» φρέσκου δεντρολίβανου, ψιλοκομμένο ή 1/2 κουτ. σούπας ξερό, καλά κοπανισμένο στο γουδί, αλάτι, φρεσκοτριμμένο πιπέρι, τα φυλλαράκια από 1/2 ματσάκι μαϊντανό ή δυόσμο, ψιλοκομμένα, 200 γρ. ανθότυρο νωπό, θρυμματισμένο με το πιρούνι
Για τα Μακαρόνια με ντομάτα, κάππαρη και ανθότυρο ξεκινάμε και βάζουμε τα μακαρόνια να βράσουν σε μπόλικο αλατισμένο νερό που κοχλάζει.Τα βράζουμε 3 λεπτά λιγότερο από τις οδηγίες του πακέτου.Σάλτσα: Εν τω μεταξύ, σε μια δεύτερη κατσαρόλα ρίχνουμε το σκόρδο, την κάππαρη, τις ελιές, το δεντρολίβανο και 3 κουταλιές από το μετρημένο ελαιόλαδο.Μαγειρεύουμε σε δυνατή φωτιά για 2 λεπτά.Ρίχνουμε την ντομάτα και βράζουμε σε μέτρια φωτιά για περίπου 5 - 6 λεπτά.Σουρώνουμε τα μακαρόνια και τα ρίχνουμε στη σάλτσα που βράζει.Αλατοπιπερώνουμε και μαγειρεύουμε για ακόμη 1 - 2 λεπτά.Τέλος, ρίχνουμε το υπόλοιπο ελαιόλαδο (3 κουτ.σούπας) και το μαϊντανό ή το δυόσμο.Μοιράζουμε αμέσως στα πιάτα, σκορπίζουμε από πάνω το ανθότυρο και σερβίρουμε.
Ζυμαρικά,Ντομάτα